Puerto Rico - ReisiGuru.ee
Esileht / Kesk-Ameerika / Puerto Rico Ühendus
Puerto Rico Ühendus (.pr)
Riigikeel: hispaania ja inglise
Rahvaarv: 3 966 tuh.
Pindala: 13790 km2
Eesti kodanik ei vaja lühiajalise turismi- või ärireisi eesmärgil Puerto Rico külastamiseks viisat.
Sisenemine toimub samadel alustel mis Ameerika Ühendriikidesse.
Liiklemine:
Parim viis Puerto Ricos ringireisimiseks on rentida auto.
Odavaim viis ringi reisida on kasutada minibusse, millel on silt “PUBLICO”. Peatus San Juan’s asub Rio Pedras’e linnaosas Calle Arzuga ja Calle Vallejo ristil vt. siit, väiksemates linnades tavaliselt keskväljakul.
NB! Kindlaid väljumisaegu ei ole.
Saartele Culebra ja Vieques saab praamidega, mis väljuvad Fajardost. Edasi-tagasi pilet maksab Culebrale 4,5 ja Viequesile 4 dollarit inimese kohta.
San Juan’s liiklemiseks on järgmised võimalused: takso, bussiliinid ja rong Tren Urbano.
Taksosid on linnas palju ja märkamata nad ei jää, hind on peamiselt kokkuleppel.
Bussiliinidega on kaetud kogu linn ja pilet maksab ca. 75 USA senti ja see tuleb tasuda müntides juhi juures olevasse masinasse. Paberraha ei võeta!
Rongil Tren Urbano on üks 16 peatusega liin, mis asub San Juan’i keskel.
Lisaks sõidavad veel kaks praami Old San Juan’i Bacardi tehase ja kesklinna vahet, pilet on ca. 50 USA senti.
Puerto-Ricos võib esineda maavärinaid ja tsunamisid. Viimane tõsisem maavärin (7,5 palli Richteri 10 palli skaalal) oli siiski peaaegu 100 aastat tagasi, 1918.a.
Elekter 120V 60 Hz.
SIHTKOHT - San Juan